 Akizungumza jijini Dar es Salaam Maguri alisema aliingiwa na hofu baada ya kutokusikia jina lake likitajwa kwenye wachezaji wanaotakiwa kuingia kambini kwa ajili ya Simba Day.Pia Maguri alisema inashangaza kwa kuwa Simba Day iliyofanyika jana ni siku ambayo inawatambulisha wachezaji wa Simba, lakini yeye hakuwepo.Alizidi kusema timu za Ligi Kuu, ikiwemo Ndanda ya Mtwara zinapigana zikitaka ajiunge nazo kwa kuwa uongozi wa Simba umezieleza kuwa zimchukue.Taarifa za ndani ya Simba zimeeleza uongozi wa Simba umeamua kumtema huku taarifa nyingine zikieleza Simba iko tayari kumtoa kwa mkopo na imeishazitaarifu baadhi ya timu zinazomtaka.